**Referat: Dansk Filosofisk Selskabs bestyrelsesmøde forår 2017**

**Tid og sted: 28/4, kl. 12-15 på SDU**

Fremmødte: Lars Binderup, Asger Sørensen, Peter Storm-Henningsen, Lisbeth, Kresten Lundsgaard-Leth, Søren Riis, Finn Collin

Afbud: Jørgen Huggler, Erik B, Cynthia M. Grund, Esther Oluffa Pedersen, Andreas Beck Holm,

Ikke hørt fra: Louise Jensen, Jon Rostgaard Boiesen, Øivind Larsen, Niklas Zurita

**Dagsorden**:

1) Ordstyrer og referent: Peter: Ordstyrer & Kresten: Referent

2) Godkendelse af dagsordenen:

Tilføjelse til punkt 9 om filosofi i gymnasieskolen

3) Godkendelse af referat fra efterårets bestyrelsesmøde og generalforsamlingen (Finn C.):

Hermed godkendt.

4) Konstitution: Kasserer, næstformand, formand, sekretær

Andreas (sekretær), Asger (formand), Peter (kasserer), Søren (næstformand); alle genvælges uden modkandidater.

5) Evaluering af årsmøde 2017 (DPU) (Asger):

Det endelige møde mindede om de seneste par år. Ca. 190 deltagere og ca. 100 oplæg. Vejen til selve årsmødet var belagt med en del knaster. Moms skal betales af billetter, der udbydes af et universitet (= en reel udgift). Fordi årsmødet er henvendt ud af huset (i modsætning til et internt arrangement) er det en momspligtig ”vare”. Modargument: Disse møder er vigtigt og må kunne dækkes med støtte fra universitet. Ok til kantinemaden, der i forvejen er momsbelagt. Selve årsmødetilmeldingen blev modtaget af AU, men købet af billet skulle dog lægges ud i Billetto, og samlet blev det meget komplekst for deltagerne. Nu har DFS en speciel konto, hvor der kan modtages betalinger fra årsmødet (hvilket er et brud med en tidligere traditioner, og nu er DFS desuden et erhvervsdrivende selskab med CVR-nummer og det hele). Det var kompliceret både med formandsrolle og hovedarrangør-kasket for Asgers vedkommende. Her har Asger ladet AU betale for fx én af hovedtalerne og tryk af årsmøde-hæfter. Der ligger nok nogle regninger og venter. De nye indtægter fra årsmødet er samlet på én konto, og det burde kunne lade sig gøre at dække alle udgifter med dette beløb. Det er altså gået, fordi KU sociologi har betalt 100 % for Rainer Forst, mens AU som værter kun har betalt for Standish rejse- og indlogeringsomkostninger. Alt i alt har det været en speciel oplevelse. Peter: Kontoen til årsmødet svarer ikke helt til mødets indtægter, da nogle af pengene på kontoen også er fra kontingent mv. På den lange bane kan vi ikke blive ved med at køre med underskud (hvilket jo giver sig selv). Finn Collin: Det trans-institutionelle samarbejde nedtones til fordel for internationale relationer, hvilket er et problem. Institutterne finder de lokale samarbejder mindre interessante. Især på KU, hvor der endnu ikke er fundet en ny bestyrelsesrepræsentant. Ideen som vi fastholder: Betalende deltagere betaler for både egen og medlemmers kaffe, mens alle privat betaler festmiddag og den slags. Kæmpe prisstigning i år: fra 100 kr. til 250 kr. (hvilket sparer institutionen penge, men også ansporer folk til at blive medlemmer). Men ingen markant nedgang i deltagere. Studerende får det til halv pris. Og alle miljøer var godt repræsenterede (SDU havde alle seniorer med!) på nær KU-folk, hvilket er et problem (FC). Lisbeth kommentar: Savnede forlagsbod. Asgers svar: Athenæum er lukket, og Akademisk boghandel/Studenterbogladen (der er gået sammen) var ikke interesserede.

6) Årsmøde 2018 (RUC) (Søren):

Grønt lys (nærmest) til at få dækket key note-udgifterne. Søren: Der er ikke så meget styr på, hvem der kører med disse workshops. Asger: En fordel at lade folk gå videre (= *the usual suspects*) som tovholdere (helst med folk fra flest mulige miljøer). God ide at række ud til københavnerne, så alle er involverede. Næste tema er endnu ikke fastlagt, men de to key notes bliver forhåbentlig Ursula Renz (Spinoza) og Quentin Meillassoux (spekulativ realisme). Kresten: Invitation til højskolefolket (fx til Testrups filosofi-linje og til Højskolernes hus) er også en mulighed.

7) Kommende årsmøder: 2019 ( Erhvervsakademiet Lillebælt Vejle), 2020 SDU (Peter/Lars):

2019: Peter: Beløbstørrelser til key notes? Svar: Flybilletter, diæter (typisk 3 dage), repræsentationsmiddag og hotelophold (men derudover intet ekstra-honorar). Gerne en åbning af årsmødet overfor dels erhvervslivet og dels Vejles borgere (uden at kompromittere årsmødets – faglige – kerneydelse). Mulighed for et Danfoss- og et Lego-lokale, eksempelvis. Asger: Hvad med en velkomstaften med en tredje key note allerede om torsdagen, hvilket også giver hele næste formiddag (om fredagen) til parallelsessioner. Dette er stadig åbent for ideer. Finn: Måske skulle bestemte sessioner øremærkes til at henvende sig til ”civilister”. Lars: spændende om vi får studerende andetsteds fra til at møde op. Asger: Vi fejrer rund fødselsdag i Vejle – og måske dette skulle blive markeret på en eller anden måde? Peter: Logo? Råd fra Asger: Når man laver programmet (konkret), skal man have en fagperson inde over, så man tænker over, at tingene bliver spredt mest rationelt-strategisk ud. Søren: Hvad med Højskolernes Hus? Henvendelse til de nordiske søsterorganisationer?

Lisbeth: Hvad med CBS? De er ikke inde i turnussen. Morten Thaning var tovholder senest.

2020: Endnu ikke så mange kommentarer. Slet ikke tænkt over endnu. Lars Binderup er ikke helt klar til endnu en tovholderrolle.

8) Medlemskampagne, Betalingsservice og øvrige meddelelser vedr. kasse, medlemsforhold (Peter):

Peter: Meget at fortælle, hvilket der dog ikke er tid til at gå i detaljer med. Men det er lidt kaotisk lige nu. Listen til i dag (som skal sendes til Brill) er ikke blevet færdig endnu. Medlemslisten skal genoptages. Nogle har meldt sig til i 2016 og 2017, men mangler at få betalt kontingent (også enkelte af bestyrelsens egne medlemmer, såmænd), hvilket skal ordnes først. Medlemmerne får et eksemplar af *Danish Yearbook of Philosophy*. Søren: Det er meget besværligt at få betalt (men det burde kunne gøres via MobilePay). Der er nødt til at være en egentlig database, da Danske Bank og Nets fx ikke kan ”tale” sammen. Asger: Man bør prioritere at få medlemmerne fra sidste år ”i hus”. Vi lander nok ca. på 50 medlemmer i år. Lisbeth: Kan medlemmerne stå på hjemmesiden? Asger: For få medlemmer – men måske ikke længere? Kresten: Hvad er den bedste måde at sælge pakken på? Forslag til svar: Støt filosofiens opgave i Danmark (fx filosofiske anmeldelser), kalender, boglister, nyhedsbrev, man modtager *DYoP* såvel som gratis deltagelse i årsmødet (hvor man ser underviserne i andre funktioner). TIDskrift er de studerendes relaterede organ. §4: Medlemsberettiget er enhver, der har interesse i filosofien formål (især i DK). Peter: Vi burde kunne styrke vores *value proposition*. Det blev besluttet at udskyde resten af denne diskussion til senere.

9) Samarbejdet med DM og fordeling af opgaver (Asger):

Fra Sofie: Hendes chef i DM vil gerne have flere fælles arrangementer på grund af branding-effekten (og måske endog en betingelse for fremtidig støtte). Dette kræver dog, at vi finder nogle arrangementer (og selv årsmødet er jo ikke et direkte DFS-arrangement). Asger: Dette er et tilbagevendende problem i relationen mellem DM og DFS. Filosofisk Forum kunne måske være interesseret som samarbejdspartner for DM, hvilket dog også er uklart? Dette lover Asger at tage fat i. Man vil kunne bruge DM-lokaler i Nimbus-parken, hvis det kunne have interesse?

10) *Danish Yearbook of Philosophy* (Finn & Asger):

Vores jubilæums-bind er på vej (nummer 50). Og samarbejdet med Brill er oppe at køre (med hjemmeside mv). Ift. bind 51 og 52 er Asgers og Finns *special editions* endnu ikke køreklar. Det næste nummer skal handle om retfærdighed på markedet. Der er aftaler hjemme med Forst og Standish. *DYP* giver ét helt almindeligt BFI-point. Husk at prikke kollagerne og ph.d.-studerende på skulderen ift. potentielle publikationer her. Jacob Dahl Rendtorff er med som review-redaktør, hvor danske forskeres publikationer på tysk, engelsk og fransk skal anmeldes af udenlandske kolleger (hvilket også undgår hjemlige konflikter forskere imellem). Bestyrelsens universitetsudpegede medlemmer er selve *The Editorial Board*, hvilket også betyder, at man skal gøre opmærksom på internationale udgivelser fra sit eget forskningsmiljø til review redaktøren, altspå Jakob. Asger: Vol. 50 er på vej, mens vol. 51 er ved at blive klar såvel som vol. 52. Dette nummer kan forhåbentlig blive knyttet til AU-konference *The Purpose of the Future University*, og en af tovholderne herfra kunne måske tænke sig at træde til som medredaktør. Finn: Vi skal sørge for at blive attraktive, således at vi kan blive et niveau-2 tidsskrift, hvilket bl.a. indebærer, at man skal have en højere de facto *rejection rate*. Tænk gerne i konferencer, som ville kunne skabe rammen for et tema-nummer. Peter: Til årsmødet kunne man også arrangere et symposium, hvor formålet skulle være at få produceret tekster til *DYP*. Brill påtænker at scanne hele *DYP*s bagkatalog, hvilket allerede er i proces helt tilbage til nummer 1. Vi tilbød ikke medlemmer i 201516 et nummer, da vi måtte trække en streg af hensyn til det nye samarbejde med Brill, og som besluttet tidligere, så har vi informeret om det til årsmødet og i nyhedsbrev. Medlemmer fra det pågældende år vil kunne kontakte Asger og bede om at få tilsendt et erstatningsnummer.

Ekstra punkt: Gymnasieskolen v. Lisbeth: Der kommer et tidsskrift to gange om året, og vi laver kursus én gang om året (næste gang skal handle om videnskabsteori). Til den næste gymnasiereform vil filosofi blive ramt hårdt, da valgfagene beskæres hårdt (især på HF). I den nye reform skal innovation og et anvendelsesorienteret perspektiv proppes ind. Man skal bruge cases og tematiseringer (fx robotter, dødshjælp, mv.) i langt højere grad end ”blot” i klassiske discipliner. Denne forandring er bl.a. Søren Harnow (SDU) og et par gymnasiefolk involveret i. Der har været et udvalg, men også nogle FIP-møder med gymnasielærerne (to gange), hvor man har diskuteret forskellige ting (bl.a., hvor stor læsebyrden skal være i filosofi-faget på gymnasiet). Og disse bekendtgørelsestekster er vigtige. Lige nu er det dog komplet uspecifikt, hvor meget der skal læses (fx mht. om man skal primær- og sekundærlitteratur). Asger: Konsekvensen: Det bliver sværere i praksis at vælge filosofi, ligesom det lyder til at blive mere anvendelsesorienteret (dvs. et blødere ”snakkefag”). Idehistorie bliver obligatorisk på de tekniske gymnasier. Kresten: Hvordan kan man diskutere filosofi i anvendelse? Asger: Lad os fortsætte denne samtale.

11) TIDSKRIFT (Nikolai):

Asger: Det er ikke klart, hvem deres repræsentant i bestyrelsen er.

12) Øvrige: nyhedsbrev, kalender, *Filosofiske Anmeldelser*, bogliste, sekretariat etc. (Asger):

Asger: Finn Jespersen er gået på pension, og Erik Bendtsen er blevet ny redaktør for *Filosofiske Anmeldelser*. Konceptet: Filosofi på gymnasiet har behov for at vide, hvad der udkommer på dansk, hvilket så bliver anmeldt i *FA*. Skribentgruppen har især været filosofistuderende. Louise Jensen er stadig redaktionssekretær. Sofie har påtaget sig at organisere korrekturlæsning af de fire første årgange, som skal kunne fås på papir via print-on-demand, og man vil derfor både kunne læse *FA* online og købe et trykt eksemplar. Mathias, som skriver nyhedsbrevet, har også bedt om at blive afløst, og der er lagt et stillingsopslag op på hjemmesiden. Sofie fra DM vil gerne overtage det i en periode, så stillingen kan være klar til den næste i stillingen. Nyhedsbrevet (som kommer seks gange årligt) henviser til en kalender, hvor alle filosofiske arrangementer i landet kan ses. I øjeblikket kører det ikke helt, men forhåbningen er, at nogle snart overtaget ansvaret for nyhedsbrev og kalender (som hænger sammen).

13) Eventuelt:

Asger: efter at have skrevet til forretningsudvalget er det blevet besluttet, at DFS støtter *March for Science* med en lille udtalelse. Peter: Kort mht. de fremtidige årsmøder: Vi er nødt til at have en Bestyrelsesansvarsforsikring. Lars B: Vi skal ikke have for mange penge ude at svømme eller løbe nogen risiko, hvilket alle lod til at være enige om.